# אנדסיט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
זרם לבה אנדסיטי, הר הגעש ברוקוף בקליפורניה.

אנדסיט הוא סלע יסוד געשי (סלע פרץ) נפוץ. הסלע דומה לבזלת אך פחות כהה ממנו. הסלע קרוי על שם הרי האנדים, שם נחקר לראשונה על ידי הגאולוג פון בוך (C. L. von Buch) שנתן את השם לסלע.

## [עריכה] תכונות סלע האנדסיט

- מרקם: האנדסיט הוא אפיניטי (דק גביש) עד פורפירי (גבישים נראים לעין בתוך מסת אם הבנויה גבישים קטנים) הפנוקריסט (הגביש הנראה) קובע את סוג האנדסיט. לפיכך, אנדסיט אוליביני הוא אנדסיט שבו אוליבין הוא הפנוקריסט. במקרים רבים נוצרים בסלע חללים. אנדסיט מסוג זה קרוי אנדסיט שקדי או אנדסיט אמיגדלואידי (דמוי שקד).
- צבע: צבעו של אנדסיט צעיר נוטה לשחור אם מרקמו זכוכיתי, אך צבעו בהיר יותר אם הוא מכיל גבישים: אדום, אפור או ורדרד. אחרי תהליכי בליה מקבל הסלע גוונים של חום כהה, חום־אדמדם, ירוק, אפור וצהוב.
- הרכב כימי: האנדסיט הוא סלע בינוני, כלומר שאינו חומצי או בסיסי (אחוז הסיליקה (SiO2) בסלע 55%-48% ואחוז הקוורץ בסלע 10%-0%).
- הרכב המינרלים: האנדסיט בנוי בעיקר מהמינרלים אנדסין, שהוא פלגיוקלז (סוג של פצלת השדה) שהרכבו 70%-50% של NaAlSi3O8 ו-50%-30% של CaAl2Si2O8 ופירוקסן או ביוטיט שאת הגבישים הגדולים ביותר שלהם ניתן לעיתים לראות בעין, וכמויות קטנות יותר של קוורץ והורנבלנדה. האנדסיט, שהוא סלע געשי מקביל מבחינת הרכבו לסלע הפלוטוני דיוריט.

## [עריכה] תהליך היווצרות האנדסיט

האנדסיט, בדומה לדיוריט מאפיין אזורי הפחתה (subduction) בשוליים הפעילים של האוקיינוס, כמו בחוף המערבי של אמריקה הדרומית שם יצרה הפעילות הטקטונית את הרי האנדים שנתנו לסלע את שמו. המגמה היוצרת את האנדסיט מתפרצת מהרי געש כזרם לבה עבה המגיע למרחקים של כמה קילומטר. מגמה זו עלולה ליצור התפרצות בצורת התפוצצות היוצרת שטף פירוקלסטי ועמודי עשן גבוהים. טמפרטורת המגמה בעת ההתפרצות 1100°C - 900°C.

## [עריכה] סוגי אנדסיט

- אנדסיט המכיל קוורץ והקרוי דקיט (dacite). הסלע מכיל קוורץ בבועות קטנות או גבישים או כגרגרים זעירים במסת האם.
- אנדסיט המכיל ביוטיט או הורנבלנדה. סלע עשיר יחסית בפצלת השדה וצבעו ורוד חיוור, צהוב או אפור.
- אנדסיט המכיל פירוקסן. הסוג הנפוץ ביותר ונמצא בכמויות ברות השוואה לבזלת. אלה סלעים בסיסיים יותר, כהים ובעלי צפיפות רבה יותר.

## [עריכה] תפוצה

אנדסיט נפוץ מאוד באזורים רבים בעולם במיוחד סביב "טבעת האש" המקיפה שולי האוקיינוס השקט. "טבעת האש" היא סדרה של הרי געש המקיפים את האוקיינוס במקומות שבהם קיימת הפחתה כשלוח טקטוני ימי נבלע מתחת ללוח טקטוני ימי אחר או מחת ללוח יבשתי. לכן יש אנדסיט בכל רכסי ההרים המצויים בצדה המערבי של יבשת אמריקה. אנדסיט קיים גם ביפן, הפיליפינים, יווה וניו זילנד.

הקו הגאוגרפי המפריד בין האזור המצוי בשולי האוקיינוס שהרכב הסלעים בו הוא אנדסיט-דקיט-ריוליט, לאזור המהווה את אגן האוקיינוס, שהרכב הסלעים בו הוא בזלת-טרכאכיט קרוי הקו האנדסיטי.

הרי געש רבים פולטים לבה אנדסטית, לדוגמה הר הגעש פלה במרטיניק, קרקטואה, ופוג'י. גם הרי הגעש הפעילים באיסלנד מתקופת ההולוקן פולטים חומר אנדסיטי במיוחד "הקלה" (Hekla). רוב הפומיס שנפלט בהתפרצויות האחרונות של הר הגעש הקלה היה אנדסיטי.

מקור: http://he.wikipedia.org../../../%D7%90/%D7%A0/%D7%93/%D7%90%D7%A0%D7%93%D7%A1%D7%99%D7%98.html

קטגוריה: סלעים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Español
- Eesti
- Suomi
- Français
- 日本語
- 한국어
- Nederlands
- Polski
- Português
- Slovenčina
- Svenska
- 中文